《谢慕容若禔惠橘皮汤用前韵》
宋代·李之仪

有幻色身同一煮，谁振杨枝洒甘雨。一息不御百虐随，邪正交差穷脉缕。

昔人有术我得早，自约初到必与语。日来静坐不能遣，痞嗌忽作河豚怒。

腹肠迤逦吼雷霆，呕哑缤纷杂珠雾。吾僚恩勤漫驰告，果为新留陈辄去。

君臣辨正参苦良，物物经营本农祖。一杯狼籍走三彭，再啜逡巡失魔女。

恍疑身在清凉国，无异金堂逢石乳。便当窜入经验法，何用忉忉增补注。

多惭世语必见临，不会作客劳烦主。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。